Un nou medicament ar putea trata Covid-19. Molecula descoperită a redus de 10 ori cantitatea de virus la animale.
O echipă de experţi a descoperit un tratament revoluţionar anti-COVID. Un anticorp monoclonal ar putea neutraliza virusul SARS-COV2. Molecula descoperită va fi folosită pentru a crea un medicament numit AB8. AB8 ar putea preveni şi chiar trata COVID-19.
Până apare vaccinul, ai putea să ai un tratament pentru COVID-19. La Universitatea din Pittsburg a fost descoperit un anticorp din care s-a făcut un medicament numit AB8. Testat pe șoareci, a reușit să lupte cu boala.Chiar și în doze mici, AB8 a redus de 10 ori cantitatea de virus din organismul animalelor.Cercetătorii din California spun că medicamentul va fi inhalat sau administrat printr-un plasture.Mai durează, însă, până ajunge la tine. Trebuie, mai întâi, să primească undă verde pentru testarea pe oameni. Iată ce îţi spune medicul infecţionist Valeriu Gheorghiţă despre noul tratament."Practic aceşti anticorpi au rolul de a bloca infecţia virală, atât la momentul expunerii, la momentul în care noi am putea intra în contact cu virusul, iar pentru asta vorbim de rolul de prevenţie, dar şi la pacienţii care au deja infecţie pentru a bloca infectarea celorlalte celule.Este un tratament promiţător nu doar pentru Covid, foarte multe afecţiuni în momentul de faţă, atât infecţioase cât şi neinfecţioase au ca terapie de bază terapia cu anticorpi monoclonali", a declarat Dr. Valeriu Gheorghiţă, medic infecţionist la Spitalul Militar Central.